Ma, dogter vas ná onderonsie met beamptes | Maroela Media
EMPD-beamptes by die 28-jarige vrou se BMW. Foto: Verskaf
'n Ma en dogter is Maandag in Alberton aan die Oos-Rand in hegtenis geneem nadat die dogter vir 'n beweerde spoedoortreding voorgekeer is en haar ma in 'n onderonsie met metropolisiebeamptes was.
Volgens Kobeli Mokheseng, waarnemende woordvoerder van die Ekurhuleni-metropolisiediens (EMPD), is 'n 28-jarige vrou in 'n wit BMW 1-reeksmodel omstreeks 12:25 voorgekeer nadat sy glo 107 km/h in 'n 70 km/h-sone gery het.
"Die vrou het uit haar motor geklim en daarop aangedring om die spoedlesing op die kamera te sien voor sy terug in haar motor geklim en die deure gesluit het."
Volgens Mokheseng het die vrou se 49-jarige ma later op die toneel aangekom en in 'n onderonsie met beamptes betrokke geraak. Die beamptes het bystand ontbied en lede van die Brackendowns-polisie het die ma en dogter in hegtenis geneem.
Die ma en dogter word onderskeidelik aangekla van roekelose en/of nalatige bestuur, verset teen inhegtenisneming en aanklagte rakende die versuim om inligting te verskaf en inmenging met beamptes wat aan diens is.
Die ma en dogter sal binnekort in die Palmridge-landdroshof verskyn.
Alberton EMPD Oos-Rand
Wat 'n narreleland van onbevoegdes het ons nie geraak nie.
Ja, dis mou wat gebeur as jy bakleierig wil raak…
Niemand van ons hou van die spietkops nie, maar as jy nou afgeteek word dan smile jy breed, jy is hoflik. As jy skuldig is vra jy om verskoning en van jou straf. As jy voel jy is onskuldig, dan doen jt dinge nogsteeds op m beskaafde manier.
….ma het kom baklei? (Vuisslaan) ag nee, hulle soek mos vir moeilikheid
As jydie wet oortree is jy skuldig. Ek sien daagliks hoe die ma`s verby jaag omdat hulle laat is. Maar nou moet jy hoor as daar n noodlottige ongeluk is, dan wil almal weet waar was die verkeersmense
Die naam van die voertuig sê Al's BMW dink mos hulle Kan maak soos hulle will en ry soos hulle wil kry vir julle